ย้อนกับไปเมื่อวันที่ 20 ผมกับแฟนมีอะไรกัน ใช้ถุงยางอนามันแต่ถุกแตก น่าจะมีการหลั่งไปแล้ว หลังจากนั้นไม่เกิน 1 ชม ผมก็รีบไปซื้อยาคุมฉุกเฉินมมาทานแบบเม็ดเดียว อันนี้กินครั้งที่ 2 ของเดือนแล้ว(อยากทราบว่าผลของยาละดรอปลงมั้ย)เสริมนะครับตอนทานยาคุมฉุกเฉินรอบแรกประจำเดือนเลื่อนจาก ช่วงวันที่ 20 หรือ 23 ช่วงประมาณนี้ประจำเดือนจะมาแต่หลังทานไปประจำเดือนมาวันที่ 8 มันเคลื่อนไปเยอะมาก(แบบนี้อันตรายมั้ยครับ)ต่อจากนั้นวันต่อมา วันที่ 21 มีตกขาวใสๆขุ่นๆหนืดๆ ผมไปอ่านในเน็ตมาเขาบอกว่าเป็นอาการไข่ตก (อันนี้จริงมั้ยครับ)แล้วก็อยากสอบถามว่า ถ้ามีเพศสัมพันธ์ก่อนวันไข่ตกหนึ่งวันแล้วใช้ยาคุมกำเนิดแบบฉุกเฉินสองครั้งในเดือนเดียว โอกาศท้องกี่ % ครับ ขอบล่วงหน้านะครับ
สวัสดีค่ะ หากถุงยางอนามัยแตก แต่ได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ส่วนการที่เคยทานยาคุมฉุกเฉินไปก่อนหน้านั้น 1 ครั้ง ไม่ได้ทำให้ประสิทธิภาพของยาในครั้งนี้ลดลงไปค่ะส่วนการที่ทานยาคุมฉุกเฉินรอบแรกไป แล้วประจำเดือนเลื่อนจากช่วงวันที่ 20-23 มาเป็นวันที่ 8 แทน ถือว่าเป็นผลจากยาคุมฉุกเฉินได้ ไม่ได้อันตรายอะไรค่ะสำหรับตกขาวใสๆ หนืดๆ ที่ออกมาในวันที่ 21 นั้น อาจไม่สามารถบอกได้แน่นอนว่าเป็นวันไข่ตกจริงหรือไม่ ทั้งนี้ ในช่วงไข่ตก ตกขาวจะมีลักษณะใส เหนียวยืดได้คล้ายไข่ข่าวดิบ อย่างไรก็ตาม ลักษณะตกขาวดังกล่าวก็อาจพบได้ในช่วงอื่นเช่นกัน ดังนั้น การมีตกขาวใส ยืดได้ จึงไม่ได้เป็นลักษณะจำเพาะเจาะจงว่าจะต้องเป็นวันไข่ตกค่ะอย่างไรก็ตาม ไม่ว่าจะเป็นวันไข่ตกหรือไม่ แต่หากได้ทานยาคุมฉุกเฉินไป ก็จะช่วยป้องกันได้ประมาณหนึ่งดังกล่าวไปค่ะแต่หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ